CELEX: 31981R3569
Language: el
Date: 1981-12-07 00:00:00
Title: Κανονισμός (EOK) αριθ. 3569/81 τού Συμβουλίου τής 7ης Δεκεμβρίου 1981 περί τής χορηγήσεως λιπαρών ουσιών γάλακτος, ως επισιτιστικής βοήθειας, στήν Γκάνα

Avis juridique important

|

31981R3569

Κανονισμός (EOK) αριθ. 3569/81 τού Συμβουλίου τής 7ης Δεκεμβρίου 1981 περί τής χορηγήσεως λιπαρών ουσιών γάλακτος, ως επισιτιστικής βοήθειας, στήν Γκάνα  

Επίσημη Εφημερίδα αριθ. L 357 της 12/12/1981 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 3569/81 ΤΟΥ ΣΥΜΒΟΥΛΙΟΥ  της 7ης Δεκεμβρίου 1981  περί της χορηγήσεως λιπαρών ουσιών γάλακτος, ως επισιτιστικής βοήθειας, στην Γκάνα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 939/79 του Συμβουλίου της 8ης Μαΐου 1979, περί των γενικών κανόνων για τη χορήγηση λιπαρών ουσιών γάλακτος, στο πλαίσιο του προγράμματος επισιτιστικής βοήθειας του 1979, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 8,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 940/79 του Συμβουλίου της 8ης Μαΐου 1979 περί της χορηγήσεως λιπαρών ουσιών γάλακτος, στο πλαίσιο του επισιτιστικού προγράμματος του 1979, σε ορισμένες αναπτυσσόμενες χώρες και σε ορισμένους ειδικευμένους οργανισμούς (2) προβλέπει απόθεμα 480 τόνων βουτυρελαίου· ότι ορισμένες ποσότητες αυτού του αποθέματος είναι ακόμα διαθέσιμες ·  ότι η Κοινότης έλαβε από μέρους της Γκάνα αίτηση για επισιτιστική βοήθεια υπό μορφή βουτυρελαίου· ότι οι ανάγκες δικαιολογούν επισιτιστική βοήθεια της Κοινότητος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την ποσότητα βουτυρελαίου η οποία είναι ακόμα διαθέσιμη, στο πλαίσιο του αποθέματος που προβλέπεται από τον κανονισμό (ΕΟΚ) αριθ. 940/79, 260 τόνοι χορηγούνται στη Γκάνα. Οι λεπτομέρειες χρηματοδοτήσεως αναφέρονται στην αξία του βουτυρελαίου στο λιμένα φορτώσεως.  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Δεκεμβρίου 1981.  Για το Συμβούλιο  Ο Πρόεδρος  CARRINGTON  (1) ΕΕ αριθ. L 119 της 15. 5. 1979, σ. 5.  (2) ΕΕ αριθ. L 119 της 15. 5. 1979, σ. 7.